תקנות הזרעים (צמחים ואורגניזמים מהונדסים)

{{ח:התחלה}}
{{ח:כותרת|תקנות הזרעים (צמחים ואורגניזמים מהונדסים), התשס״ה–2005}}

{{ח:פתיח-התחלה}}
{{ח:תיבה|ק״ת תשס״ה, 728|תקנות הזרעים (צמחים ואורגניזמים מהונדסים)|https://olaw.org.il/takanot/takanot-6391.pdf}}; {{ח:תיבה|תשס״ו, 849|תקנות אגרות חקלאיות (הצמדה למדד) (תיקון)|https://olaw.org.il/takanot/takanot-6492.pdf}}.

''עדכון סכומים:'' {{ח:תיבה|ק״ת תשס״ח, 659|הודעת אגרות חקלאיות|https://olaw.org.il/takanot/takanot-6658.pdf}}; {{ח:תיבה|תשס״ט, 1134|הודעת אגרות חקלאיות|https://olaw.org.il/takanot/takanot-6794.pdf}}, {{ח:תיבה|1225|הודעת אגרות חקלאיות (מס׳ 2)|https://olaw.org.il/takanot/takanot-6803.pdf}}, {{ח:תיבה|1226|ת״ט|https://olaw.org.il/takanot/takanot-6803.pdf}}; {{ח:תיבה|תש״ע, 1589|הודעת אגרות חקלאיות|https://olaw.org.il/takanot/takanot-6923.pdf}}; {{ח:תיבה|תשע״א, 1271|הודעת אגרות חקלאיות|https://olaw.org.il/takanot/takanot-7023.pdf}}; {{ח:תיבה|תשע״ג, 1598|הודעת אגרות חקלאיות|https://olaw.org.il/takanot/takanot-7278.pdf}}; {{ח:תיבה|תשע״ט, 1471|הודעת אגרות חקלאיות|https://olaw.org.il/takanot/takanot-8118.pdf}}; {{ח:תיבה|תש״ף, 2031|הודעת אגרות חקלאיות|https://olaw.org.il/takanot/takanot-8699.pdf}}; {{ח:תיבה|תשפ״א, 3345|הודעת אגרות חקלאיות|https://olaw.org.il/takanot/takanot-9431.pdf}}; {{ח:תיבה|תשפ״ג, 1801|הודעת אגרות חקלאיות|https://olaw.org.il/takanot/takanot-10653.pdf}}; {{ח:תיבה|תשפ״ד, 1875|הודעת אגרות חקלאיות|https://olaw.org.il/takanot/takanot-11189.pdf}}, {{ח:תיבה|2691|הודעת אגרות חקלאיות (מס׳ 2)|https://olaw.org.il/takanot/takanot-11312.pdf}}; {{ח:תיבה|תשפ״ו, 241|הודעת אגרות חקלאיות|https://olaw.org.il/takanot/takanot-12105.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הזרעים#סעיף 3|סעיפים 3}} {{ח:חיצוני|חוק הזרעים#סעיף 4|ו־4}} {{ח:חיצוני|חוק הזרעים|לחוק הזרעים, התשט״ז–1956}} (להלן – חוק הזרעים), ולפי {{ח:חיצוני|חוק הגנת הצומח#סעיף 2|סעיפים 2}} {{ח:חיצוני|חוק הגנת הצומח#סעיף 8|ו־8}} {{ח:חיצוני|חוק הגנת הצומח|לחוק הגנת הצומח, התשט״ז–1956}} (להלן – חוק הגנת הצומח), לאחר היוועצות בוועדה מייעצת לפי {{ח:חיצוני|חוק הזרעים#סעיף 2|סעיף 2 לחוק הזרעים}} {{ח:חיצוני|חוק הגנת הצומח#סעיף 9|וסעיף 9 לחוק הגנת הצומח}}, באישור שר האוצר לפי {{ח:חיצוני|חוק יסודות התקציב#סעיף 39ב|סעיף 39ב לחוק יסודות התקציב, התשמ״ה–1985}}, באישור ועדת הכספים של הכנסת לפי {{ח:חיצוני|חוק-יסוד: משק המדינה#סעיף 1|סעיף 1(ב) לחוק־יסוד: משק המדינה}}, ובאישור ועדת הכלכלה של הכנסת לפי {{ח:חיצוני|חוק העונשין#סעיף 2|סעיף 21א(א) לחוק־יסוד: הכנסת}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אורגניזם מהונדס“ – אורגניזם, לרבות מיקרואורגניזם, נגיף, וירואיד וכל ישות חד או רב תאית, שעבר שינוי בדרך של הנדסה גנטית והקשור לצמחים בדרך כלשהי במחזור חייו (Genetically Modified Organisms);
{{ח:ת|סוג=הגדרה}} ”המנהל“ – מנהל השירותים להגנת הצומח ולביקורת במשרד החקלאות ופיתוח הכפר (להלן – המשרד), או מי שהוא הסמיכו לענין תקנות אלה, כולן או מקצתן;
{{ח:ת|סוג=הגדרה}} ”חומר ריבוי מהונדס“ – צמח מהונדס וכל חלק שלו המשמש לריבוי וגידול;
{{ח:ת|סוג=הגדרה}} ”מכירה“ – לרבות הצגה למכירה, פרסום, החזקה ומסירה אף בלא תמורה, ולמעט החזקה או מסירה לצורכי ניסוי;
{{ח:ת|סוג=הגדרה}} ”מיתקן כליאה“ – בית צמיחה שבו נערך ניסוי;
{{ח:ת|סוג=הגדרה}} ”ניסוי“ – ניסוי הנדסה גנטית בצמחים או באורגניזמים;
{{ח:ת|סוג=הגדרה}} ”צמח מהונדס“ – צמח שעבר שינוי בדרך של הנדסה גנטית;
{{ח:ת|סוג=הגדרה}} ”שדה“ – חלקת שדה שבו נערך ניסוי;
{{ח:ת|סוג=הגדרה}} ”תעודת רישום“ – כמשמעותה {{ח:פנימי|סעיף 11|בתקנה 11}}.

{{ח:סעיף|2|ועדה ראשית לצמחים מהונדסים}}
{{ח:תת|(א)}} שר החקלאות ופיתוח הכפר ימנה ועדה ראשית לצמחים מהונדסים (להלן – הורצ״מ) לענין עריכת ניסויים בצמחים ובאורגניזמים מהונדסים ומכירתם, שתהיה בת שלושה עשר חברים וזה הרכבה:
{{ח:תתת|(1)}} שני נציגי המשרד שאחד מהם ישמש יושב ראש הוועדה והשני – ממלא מקומו;
{{ח:תתת|(2)}} נציג מתוך רשימה שהגיש השר לאיכות הסביבה;
{{ח:תתת|(3)}} נציג מתוך רשימה שהגיש שר הבריאות;
{{ח:תתת|(4)}} נציג מתוך רשימה שהגיש שר המדע והטכנולוגיה;
{{ח:תתת|(5)}} שמונה נציגי ציבור מבין אנשי מדע ומחקר שיש להם ענין במדעי הטבע, בהגנה על הטבע או הסביבה, וכן מבין מגדלי זרעים ומטפחי זנים.
{{ח:תת|(ב)}} תפקידי הורצ״מ יהיו לייעץ למנהל בהתאם להוראות תקנות אלה וכן לקבוע אם אין בעריכת ניסוי בצמח או באורגניזם המהונדס או במכירתו משום סכנה לבני אדם או לבעלי חיים או השפעה שלילית בלתי סבירה על הסביבה.
{{ח:תת|(ג)}} הורצ״מ תקבע לעצמה את נוהלי עבודתה ואת סדרי דיוניה.

{{ח:סעיף|3|היתר לניסוי}}
{{ח:תת|(א)}} לא יערוך אדם ניסוי בצמח מהונדס או באורגניזם מהונדס, אלא לפי היתר בכתב מאת המנהל ובהתאם לתנאי ההיתר (להלן – היתר לניסוי).
{{ח:תת|(ב)}} המנהל רשאי ליתן היתר לניסוי ולקבוע בו תנאים והגבלות לפי שיקול דעתו, לרבות תנאים לביעור צמחים, אורגניזמים ואמצעי ליווי שישמשו בניסוי וכן עריכת בדיקות במעבדה שאישר, ובלבד שלא ייתן היתר לניסוי שייערך –
{{ח:תתת|(1)}} במיתקן כליאה, אלא אם כן הוכח לו שמיתקן הכליאה מתאים לייעודו וכי ננקטו בידי המבקש כל האמצעים הדרושים למניעת סכנה לבני אדם, לבעלי חיים, או לצמחים או למניעת השפעה שלילית בלתי סבירה על הסביבה;
{{ח:תתת|(2)}} בשדה אלא לאחר התייעצות עם הורצ״מ.
{{ח:תת|(ג)}} על אף האמור בתקנת משנה (א) רשאי המנהל ליתן פטור מקבלת היתר ניסוי, ובלבד שהניסוי נערך במעבדה ונחה דעתו כי –
{{ח:תתת|(1)}} המעבדה מצוידת במכל קיטור כהגדרתו {{ח:חיצוני|פקודת הבטיחות בעבודה|בפקודת הבטיחות בעבודה [נוסח חדש], התש״ל–1970}};
{{ח:תתת|(2)}} המחזיק במעבדה וממונה הבטיחות שלה ידאגו להשמיד באופן שוטף את שאריות הניסוי במכל הקיטור או יעקרו שאריות אלה באמצעות חומרי חיטוי שהוא אישר.

{{ח:סעיף|4|בקשת היתר לניסוי}}
{{ח:תת|(א)}} בקשת היתר לניסוי או לפטור מקבלתו (להלן – בקשת היתר לניסוי) תוגש לפי טופס שהורה המנהל והמבקש ימלא את כל הפרטים שבה באופן מדויק ומפורט.
{{ח:תת|(ב)}} לבקשת היתר לניסוי יצרף המבקש תכנית לניסוי ולגבי צמח או אורגניזם מהונדס מיובא גם רישיון ליבוא לפי {{ח:חיצוני|תקנות הגנת הצומח (יבוא צמחים)|תקנות הגנת הצומח (יבוא צמחים), התשל״א–1970}} (להלן – רישיון יבוא).
{{ח:תת|(ג)}} המנהל רשאי, בכל עת, לדרוש פרטים נוספים בכל הנוגע לניסוי המבוקש.

{{ח:סעיף|5|אגרת בקשה להיתר לניסוי|תיקון: [הודעות]}}
{{ח:ת}} עם הגשת בקשה להיתר לניסוי שייערך במקומות שלהלן, תשולם אגרה בסכומים אלה:
{{ח:תת|(1)}} במיתקן כליאה – 184 שקלים חדשים {{ח:הערה|(מתואם לשנת 2005; החל מיולי 2025, 265 ש״ח)}};
{{ח:תת|(2)}} בשדה – 368 שקלים חדשים {{ח:הערה|(מתואם לשנת 2005; החל מיולי 2025, 530 ש״ח)}};
{{ח:תת|(3)}} במעבדה – 296 שקלים חדשים {{ח:הערה|(מתואם לשנת 2005; החל מיולי 2025, 425 ש״ח)}}.

{{ח:סעיף|6|הודעת המנהל בענין בקשה להיתר ניסוי|תיקון: [הודעות]}}
{{ח:תת|(א)}} בתוך 90 ימים מהיום שבו הוגשה בקשת היתר לניסוי, לרבות כל המסמכים שיש לצרף אליה לפי {{ח:פנימי|סעיף 4|תקנה 4(ב)}}, ושולמה האגרה לפי {{ח:פנימי|סעיף 5|תקנה 5}}, ישלח המנהל למבקש הודעה על החלטתו בדבר ההיתר לניסוי; סירב המנהל להתיר את עריכת הניסוי – ינמק את החלטתו.
{{ח:תת|(ב)}} החליט המנהל להתיר ניסוי, תשולם אגרת היתר לניסוי –
{{ח:תתת|(1)}} במיתקן כליאה – בסכום של 407 שקלים חדשים {{ח:הערה|(מתואם לשנת 2005; החל מיולי 2025, 590 ש״ח)}};
{{ח:תתת|(2)}} בשדה – בסכום של 2,798 שקלים חדשים {{ח:הערה|(מתואם לשנת 2005; החל מיולי 2025, 4,010 ש״ח)}} ועוד 41 שקלים חדשים {{ח:הערה|(מתואם לשנת 2005; החל מיולי 2025, 58 ש״ח)}} לכל דונם או חלקו.

{{ח:סעיף|7|מכירה וייצוא}}
{{ח:תת|(א)}} לא ימכור אדם צמח מהונדס אלא אם כן אישר המנהל, לאחר התייעצות עם הורצ״מ, כי נתקיימו כל התנאים וההגבלות שנקבעו בהיתר לניסוי.
{{ח:תת|(ב)}} לא ימכור אדם חומר ריבוי מהונדס או אורגניזם מהונדס שאין לו תעודת רישום בת־תוקף ואשר תווית הסימון שאושרה לו אינה מצורפת אליו.
{{ח:תת|(ג)}} לא ייצא אדם צמח מהונדס או אורגניזם מהונדס אלא באישור בכתב מאת המנהל ובהתאם לתנאיו.

{{ח:סעיף|8|בקשה לרישום|תיקון: [הודעות]}}
{{ח:תת|(א)}} אדם המבקש למכור חומר ריבוי מהונדס או אורגניזם מהונדס יגיש למנהל בקשה לרישום לפי טופס שהורה המנהל (להלן – בקשה לרישום) וימלא את כל הפרטים שבה באופן מדויק ומפורט.
{{ח:תת|(ב)}} המבקש יצרף לבקשה לרישום את כל אלה:
{{ח:תתת|(1)}} תיאור השינוי הגנטי ואפיונו וכן נתונים מלאים על השפעה ואפשרויות השפעה על בני אדם, על בעלי חיים, על הצמחים ועל הסביבה;
{{ח:תתת|(2)}} ספרות מקצועית על תוצאות ניסויים בחומר הריבוי המהונדס או באורגניזם המהונדס ודרכי השימוש בו בחוץ לארץ, לרבות תוויות הסימון בארצות שבהן הוא מורשה, הכל מלווה בתרגום לעברית (למעט אנגלית);
{{ח:תתת|(3)}} דין וחשבון על תוצאות ניסויים בחומר הריבוי המהונדס או באורגניזם המהונדס בתנאי הארץ וכן על דרכי השימוש המוצעות בו;
{{ח:תתת|(4)}} תווית סימון מוצעת לחומר הריבוי המהונדס כקבוע בתקנות לפי חוק הזרעים ובתוספת המילים ”חומר מהונדס“;
{{ח:תתת|(5)}} באורגניזם מהונדס – אריזה ותווית סימון מוצעים, ובלבד שהמילים ”חומר מהונדס“ יופיעו בתווית;
{{ח:תתת|(6)}} בחומר ריבוי מהונדס מיובא או באורגניזם מהונדס מיובא – גם רישיון יבוא;
{{ח:תתת|(7)}} נתונים נוספים לפי דרישת המנהל, לרבות בדיקות במעבדה שאישר.
{{ח:תת|(ג)}} עם הגשת בקשה לרישום תשולם אגרת בקשה בסכום של 552 שקלים חדשים {{ח:הערה|(מתואם לשנת 2005; החל מיולי 2025, 810 ש״ח)}}.

{{ח:סעיף|9|סירוב לרשום}}
{{ח:תת|(א)}} המנהל רשאי לסרב לרשום חומר ריבוי מהונדס או אורגניזם מהונדס לשם מכירתו אם המבקש לא הביא הוכחות מספיקות, להנחת דעתו של המנהל, שחומר הריבוי או האורגניזם אינו מסכן את הצמחים.
{{ח:תת|(ב)}} המנהל יסרב לרשום למכירה חומר ריבוי מהונדס או אורגניזם מהונדס אם הורצ״מ קבעה שהחומר האמור מסוכן לבני אדם או לבעלי חיים או שהוא בעל השפעה שלילית בלתי סבירה על הסביבה.

{{ח:סעיף|10|מועד להחלטת המנהל בענין בקשה לרישום}}
{{ח:ת}} המנהל ישלח למבקש הודעה על החלטתו בדבר בקשה לרישום בתוך 120 ימים מיום הגשת הבקשה על כל נספחיה כאמור {{ח:פנימי|סעיף 8|בתקנה 8(ב)}} ובתנאי ששולמה האגרה כאמור {{ח:פנימי|סעיף 8|בתקנה 8(ג)}}; סירב המנהל לרשום את חומר הריבוי המהונדס או האורגניזם המהונדס לשם מכירתו – ינמק את החלטתו.

{{ח:סעיף|11|תעודת רישום}}
{{ח:תת|(א)}} רשאי המנהל, לאחר שבחן את הבקשה לרישום ואת המסמכים שצורפו לה לפי {{ח:פנימי|סעיף 8|תקנה 8(ב)}} ולאחר התייעצות עם הורצ״מ, ליתן למבקש תעודת רישום.
{{ח:תת|(ב)}} בתעודת רישום יצוינו מספר ההיתר של השירותים להגנת הצומח ולביקורת שבמשרד ונוסח תווית הסימון שאישר המנהל.
{{ח:תת|(ג)}} תוקף תעודת רישום לשלוש שנים מהיום הנקוב בה ורשאי המנהל להגבילה בתנאים שייראו לו.

{{ח:סעיף|12|אגרת רישום|תיקון: [הודעות]}}
{{ח:ת}} החליט המנהל לרשום חומר ריבוי מהונדס או אורגניזם מהונדס, תשולם אגרת רישום בסכום של 6,392 שקלים חדשים {{ח:הערה|(מתואם לשנת 2005; החל מיולי 2025, 9,170 ש״ח)}}.

{{ח:סעיף|13|חידוש תעודת רישום|תיקון: [הודעות]}}
{{ח:תת|(א)}} בעל תעודת רישום המבקש לחדש את תעודת הרישום, יגיש למנהל, בקשה לפי טופס שהורה המנהל, לא יאוחר מחודש ימים לפני פקיעת תוקפה של תעודת הרישום.
{{ח:תת|(ב)}} בעת חידוש תעודת הרישום כאמור בתקנת משנה (א), תשולם אגרת חידוש רישום בסכום של 460 שקלים חדשים {{ח:הערה|(מתואם לשנת 2005; החל מיולי 2025, 660 ש״ח)}}.
{{ח:תת|(ג)}} על בעל תעודת רישום שפג תוקפה, שלא הגיש בקשה לחדשה בהתאם לתקנת משנה (א) ושברצונו להמשיך במכירת חומר הריבוי או האורגניזם המהונדס – יחולו עליו כל ההליכים לרישום כמפורט בתקנות אלה, כאילו היה חומר ריבוי מהונדס או אורגניזם מהונדס שטרם נרשם.

{{ח:סעיף|14|איסור מכירה בניגוד לרישום}}
{{ח:ת}} לא ימכור בעל תעודת רישום חומר ריבוי מהונדס או אורגניזם מהונדס שהרכבו הגנטי אינו זהה למעשה (Practically identical) עם הדוגמאות שהוגשו לבדיקה בעת הרישום או שאינו מתאים לפרטים שרשם בבקשה ושהיוו בסיס לקבלת תעודת הרישום.

{{ח:סעיף|15|הגבלה או ביטול של תעודת רישום}}
{{ח:תת|(א)}} המנהל רשאי לבטל או להגביל את תעודת הרישום או כל פרט המופיע בתעודת הרישום, בכל אחד ממקרים אלה:
{{ח:תתת|(1)}} התברר למנהל, לאחר שהתייעץ עם הורצ״מ, שמכירת חומר הריבוי המהונדס או האורגניזם המהונדס עלול לגרום נזק לצמחים, לבני אדם, לבעלי חיים או ליצור השפעה שלילית בלתי סבירה על הסביבה;
{{ח:תתת|(2)}} נוסח התווית שצורפה לחומר הריבוי המהונדס או האורגניזם המהונדס המוצע למכירה אינו זהה לנוסח שאישר המנהל;
{{ח:תתת|(3)}} הרכב חומר הריבוי המהונדס או האורגניזם המהונדס המוצע למכירה אינו זהה להרכב החומר שצורף כדוגמה ושנמסרה למנהל לבדיקה בעת הבקשה לרישום.
{{ח:תת|(ב)}} הודעה על ביטול או הגבלה כאמור בתקנת משנה (א) תישלח בדואר רשום לבעל התעודה למען שצוין בבקשה לרישום.

{{ח:סעיף|16|פנקס רישום}}
{{ח:ת}} המנהל ינהל פנקס רישום שיכלול אישורים לפי {{ח:פנימי|סעיף 7|תקנה 7}} ותעודות רישום.

{{ח:סעיף|17|שמירת דינים}}
{{ח:ת}} תקנות אלה באות להוסיף על הוראות כל דין אחר ולא לגרוע מהן.

{{ח:סעיף|18|תחילה}}
{{ח:ת}} תחילתן של תקנות אלה שלושים ימים מיום פרסומן.

{{ח:חתימות|ב׳ בניסן התשס״ה (11 באפריל 2005)}}
* '''ישראל כ״ץ'''
שר החקלאות ופיתוח הכפר
{{ח:סוגר}}
{{ח:סוף}}
[[קטגוריה:בוט חוקים]]